MT
23.5.2022
Il-Ġurnal Uffiċjali tal-Unjoni Ewropea
C 207/25
Sentenza tal-Qorti Ġenerali tat-30 ta’ Marzu 2022 – Air Canada vs Il-Kummissjoni (Kawża T-326/17) (1) (“Kompetizzjoni – Akkordji – Suq tal-merkanzija bl-ajru – Deċiżjoni li tikkonstata ksur tal-Artikolu 101 TFUE, tal-Artikolu 53 tal-Ftehim ŻEE u tal-Artikolu 8 tal-Ftehim bejn il-Komunità u l-Isvizzera fuq it-trasport bl-ajru – Koordinazzjoni ta’ elementi tal-prezz tas-servizzi ta’ merkanzija bl-ajru (soprataxxa tal-fjuwil, soprataxxa tas-sigurtà, ħlas ta’ kummissjoni fuq is-soprataxxi) – Skambju ta’ informazzjoni – Kompetenza tal-Kummissjoni – Drittijiet tad-difiża – Assenza ta’ dikjarazzjoni tal-oġġezzjonijiet ġdida – Ksur uniku u kontinwu – Irtirar tat-talba għall-klemenza – Ġurisdizzjoni sħiħa”) (2022/C 207/33) Lingwa tal-kawża: l-Ingliż Partijiet Rikorrenti: Air Canada (Saint-Laurent, Québec, il-Kanada) (rappreżentanti: T. Soames, I.-Z.
Prodromou-Stamoudi, avukati, u J. Joshua, barrister)
Konvenut: Il-Kummissjoni Ewropea (rappreżentanti: A. Dawes u H. Leupold, aġenti, assistiti minn G. Peretz, QC)
Suġġett Talba bbażata fuq l-Artikolu 263 TFUE u intiża, essenzjalment, għall-annullament tad-deċiżjoni tal-Kummissjoni C(2017) 1742 finali, tas-17 ta’ Marzu 2017 li tirrigwarda proċediment skont l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Kawża AT.39258 – Trasport bl-ajru), sa fejn tirrigwarda lir-rikorrenti, u, sussidjarament, għat-tħassir tal-multa li ġiet imposta fuqha, jew għat-tnaqqis tal-ammont tagħha.
Dispożittiv 1) L-Artikolu 1(1)(a), (2)(a), (3)(a) u (4)(a) tad-deċiżjoni tal-Kummissjoni C(2017) 1742 finali, tas-17 ta’ Marzu 2017 li tirrigwarda proċediment skont l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Kawża AT.39258 – Trasport bl-ajru) hija annullata sa fejn issostni l-parteċipazzjoni ta’ Air Canada għall-komponent tal-ksur uniku u kontinwu li żżomm ir-rifjut tal-ħlas tal-kummissjonijiet fuq is-soprataxxi.
2) L-ammont tal-multa imposta fuq Air Canada fl-Artikolu 3(a) tad-deċiżjoni C(2017) 1742 finali hija stabbilita għal EUR 17 952 000.
3) Il-kumplament tar-rikors huwa miċħud.
4) Il-Kummissjoni Ewropea għandha tbati l-ispejjeż tagħha stess kif ukoll terz tal-ispejjeż ta’ Air Canada.
5) Air Canada għandha tbati żewġ terzi tal-ispejjeż tagħha stess.
(1)
ĠU C 239, 24.7.2017.